
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa andmiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1.  Elektrijaama tee 29 Balti 330 kV alajaama laiendamiseks ;
3.2.  Kangelaste pr 17 korterelamu fassaadide osaliseks rekonstrueerimiseks;
3.3.  Kannikese tn 50 aiamaja laiendamiseks ja rekonstrueerimiseks;
3.4.  Sädeme tn 32 (Elektron AÜ asuva)  aiamaja püstitamiseks;

3.5.  Toivo tn 16 aiamaja püstitamiseks;
3.6.  Puidu tn 29 (Mebelštšik AÜ asuva) kõrvalhoone püstitamiseks;
3.7.  Saialille tn 29 (Gvozdika AÜ asuva) aiamaja püstitamiseks;
3.8.  Kangelaste pr 53 korterelamu fassaadide rekonstrueerimiseks;
3.9.  Kastani tn 41 (Berjozka AÜ asuva) aiamaja ja majandushoone laiendamiseks ja rekonstrueerimiseks. 
4. RAKENDUSSÄTTED
4.1.  Käesolev korraldus jõustub seadusega ettenähtud korras.

4.2.  Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

